**Sensorveiledning**

**for**

**SPED3001/3003**

**Lærevansker og særskilte behov i et individ- og systemperspektiv**

**Modul 3:**

Denne eksamenen er knyttet til modul 3 på SPED 3001/3003, som omhandler psykososiale vansker og personlighetsutvikling.

Eksamen 18.02.2021 kl. 09:00 – 14.00 (5 timer). Hjemmeeksamen

Se kursbeskrivelsene med læringsmål (som er like for begge kursene):

SPED3001: https://www.uio.no/studier/emner/uv/isp/SPED3001/index.html

SPED3003:https://www.uio.no/studier/emner/uv/isp/SPED3003/index.html

**SPED 3001 og 3003- Eksamen vår 2021**

**Velg en (1) av to (2) oppgaver. Besvar både a og b under den oppgaven som velges.**

Oppgave 1

Atferdsproblemer og sosial kompetanse

1. Beskriv utvikling av atferdsproblemer og sosial kompetanse.
2. Drøft deretter forholdet mellom de to utviklingsområdene

Oppgave 2

1. Gjør rede for en sentral motivasjonsteori.
2. Drøft deretter betydningen av den valgte motivasjonsteorien i arbeid med å fremme motivasjon og læring

**Generelle kriterier ved sensurering**

* Oppgaveteksten presiseres og avgrenses
* Oppgaveteksten besvares
* Redegjørelse for sentrale begreper og relevant teori
* Hoveddel skal inneholde teoretisk redegjørelse og, når etterspurt, pedagogiske perspektiver
* Drøfting av relevante momenter
* Viser teoretisk kunnskap innenfor emnet i tråd med forelesningene og pensum
* Logisk oppbygning, balanse og indre sammenheng

**Mer oppgavespesifikke kriterier**

**Sensorveiledning oppgave 1**

Studentene bør

1. Kunne definere a) atferdsproblemer og b) sosial kompetanse
2. Beskrive a) atferdsproblemers- og b) sosial kompetanses utvikling
3. Kunne drøfte på hvilken måte deres utvikling av atferdsproblemer og sosial kompetanse kan være gjensidig relatert til hverandre.
4. Det er en rik begrepsflora innenfor denne tematikken. Det gjelder både atferdsproblemer og sosial kompetanse.
5. Om det avgrenses til én type atferdsproblemer kan dette være en god avgrensning. Det kan for eksempel være internaliserte eller eksternaliserte vansker, men også mer spesifikt normovertredende eller aggressive vansker. Både definisjoner hentet fra en utviklings psykologisk-, medisinsk- eller en kombinasjon av tilnærminger til atferdsproblemer, kan brukes. Atferdsproblemer klassifiseres også ofte ut fra intensitet, alvorlighet og omfang.
6. Sosial kompetanse defineres og tilnærmes på ulike måter i pensumlitteraturen. Definisjoner av sosial kompetanse fra pensum legger vekt på at den skal være funksjonell i forsøk på å tilpasse seg å få venner, men også for å kunne påvirke andre og dekke egne sosiale behov. Det vektlegges for eksempel i Ogden sin tilnærming også på integrering av tanker, følelser og atferd for å kunne regulere oppmerksomhet, følelser og for å nå mål som å oppnå kontakt, utvikle vennskap og skape sosiale nettverk. Det innebærer foruten å kunne følge normer og regler, også å hevde egne rettigheter og meninger. Kompetansen deles ofte i tre dimensjoner: kognitiv-, atferds- og den emosjonelle dimensjonen. En sterk oppgave vil også kunne trekke inn kulturelle variasjon i hva som blir vurdert som sosial kompetanse, sosiale ferdigheter og de sentrale ferdighetsdimensjonene og hva som bidrar til god sosial fungering.
7. Det forventes at studentene kan redegjøre for hva som kjennetegner utviklingen av sosial kompetanse og atferdsproblemer på ulike alderstrinn. Gjerne ut fra en transaksjonsmodell av utvikling over tid. Pattersons sosiale interaksjonsteori er vektlagt både i forelesninger og pensum og er derfor en aktuell modell å ta utgangspunkt i. Når det gjelder atferdsproblemer, er det flere utviklingsteorier som det kan tas utgangspunkt i, men mest hensiktsmessig for å løse denne oppgaven er å ta utgangspunkt i ulike livsbaner i utvikling av atferdsproblemer. De to som går igjen i omtrent alle livsløpsstudier er tidlig-starter (LCP-gruppen) og sen- startergruppen (AL), hvor den førstnevnte tenderer mot å være vedvarende og den andre mer forbigående hvis de ikke går i såkalte «snares». Både risikofaktorer og alvorlighetsgrad er ulike for de to ulike gruppene. Noen opererer også med flere grupper tidlig-startere som kan være relevante, siden de tenderer mot å inngå i ulike samspill med sine omgivelser, noe som antas å påvirke deres utvikling av sosial kompetanse. Eksempler er tidlig-startere som i tillegg til å score høyt på impulsivitet, også er kjennetegnet ved begrenset prososialitet, og en gruppe tidlig-aggressive som avslutter sine atferdsproblemer før ungdomsalderen.
8. Bakgrunn for drøftingen kan være livsløpsbanene, tvingende samspill og transanksjoner mellom individ og miljø som vil påvirke både utviklingen av sosial kompetanse og atferdsproblemer. Det er en styrke om studentene får frem at atferdsproblemer og sosial kompetanse påvirker hverandre gjensidig over tid og hvilke mekanismer som bidrar til det (som for eksempel tvingende samspill).

**Sensorveiledning oppgave 2**

Studentene bør ha kjennskap til en sentral teori som forklarer menneskers motivasjon. Det forventes at det kan redegjøres for hvordan motivasjon og motivasjonelle prosesser er definert og vektlagt i den valgte teori/tradisjon.

I gode oppgaver bør det drøftes hvordan den valgte teorien/tradisjonen kan ha ulike implikasjoner for hvordan det bør arbeides for å fremme motivasjon og læring. Både Atkinsons/McClellands motivasjonsteori, selvbestemmelsesteori, sosial kognitivteori (Bandura, målorienteringsteori eller andre) og Eccles & Wigfield «expectancy-value theory» kan være naturlige alternative utgangspunkt for å gjøre rede for begrepene og hvordan de kan brukes for å fremme motivasjon og læring. Det er dermed mulig både å redegjøre for å drøfte hvordan individuelle forskjeller, trekk ved situasjonen eller kognitive vurderinger av en situasjon er faktorer det er avgjørende å ta hensyn til, for å fremme motivasjon og læring.

Hvordan studentene ønsker å løse dette, innehar et element av frihet, men både muligheter og utfordringer skal adresseres på en nyansert måte for å oppnå karakterer i det øvre sjiktet av karakterskalaen.

**Pensum/læringskrav**

**Psykososiale vansker og personlighetsutvikling**

Andershed, H. & Andershed, A. K. (2007). Normbrytende atferd hos barn: Hva sier forskningen? Gyldendal akademisk. 208s

Bjørnebekk, R. , & Bjørnebekk, G. (2009). Alvorlige atferdsproblemer og antisosialitet. Barn. Oslo: Universitetsforlaget. 20s

Carver, C. S., & Connor-Smith, J. (2010). Personality and coping. Annual review of psychology, 61, 679-704. 25s

Carver, C. S., & Vargas, S. (2012). Stress, Coping, and Health. In The Oxford Handbook of Health Psychology. Oxford University Press. 30s.

Dadds, M. R., & Salmon, K. (2003). Punishment insensitivity and parenting: Temperament and learning as interacting risks for antisocial behavior. Clinical Child and Family Psychology Review, 6(2), 69-86. 17s.

Diseth, Å. (2019). Motivasjonspsykologi: Hvordan, behov, tanker og emosjoner fremmer prestasjoner og mestring. Gylendal Norsk Forlag A/S. (280 s.)

Dishion, T. J., & Patterson, G. R. (2015). The development and ecology of antisocial behavior in children and adolescents. Developmental psychopathology: Volume three: Risk, disorder, and adaptation, 503-541. 38s.

Drugli, M. B & Lekhal, R.(2019). Livsmestring og psykisk helse.

Idsoe, T., Dyregrov, A., & Idsoe, E. M. (2012). Bullying and PTSD symptoms. Journal of Abnormal Child Psychology, 40, 901-911. (10 sider)

Idsøe, E., & Idsøe, T. (2016. Mobbing i et traumeperspektiv. I E. Bru, E.M.C. Idsøe & K. Øverland (eds.) Psykisk helse i skolen (pp. 109-124). Oslo: Universitetsforlaget. (15 sider)

McGee, T. R., Hayatbakhsh, M. R., Bor, W., Aird, R. L., Dean, A. J., & Najman, J. M. (2015). The impact of snares on the continuity of adolescent-onset antisocial behaviour: A test of Moffitt’s developmental taxonomy. Australian & New Zealand Journal of Criminology, 48(3), 345-366. 21s.

Moffitt, T. E. (2018). Male antisocial behaviour in adolescence and beyond. Nature human behaviour, Volum 2. 177-186. 9s.

Moffitt, T. E. (2006). Life-course-persistent versus adolescence-limited antisocial behavior. U: D. Cicchetti i DJ Cohen (Ur.), Developmental psychopathology: Risk, disorder and adaptation (str. 570–598). 28s.

Morizot, J. (2015). 10 The Contribution of Temperament and Personality Traits to Criminal and Antisocial Behavior Development and Desistance. In The development of criminal and antisocial behavior (pp. 137-165). Springer, Cham. 28s.

Ogden, T. (2015): Sosial kompetanse og problematferd blant barn og unge. Oslo: Gyldendal Akademisk. 280 s.

Patterson, G. R., DeBaryshe, B. D., & Ramsey, E. (2017). A developmental perspective on antisocial behavior. In Developmental and Life-course Criminological Theories (pp. 29-35). Routledge. 6s.

Waller, R., & Hyde, L. W. (2018). Callous-unemotional behaviors in early childhood: the development of empathy and prosociality gone awry. Current Opinion in Psychology, 20, 11-16.

**Forelesninger i Modul 3**

https://www.uio.no/studier/emner/uv/isp/SPED3001/v21/timeplan/index.html#FOR